Vitaj nám, svoboda…
Vitaj nám, svoboda, ale nie každému,
A najmenej nášmu rodu slovenskému.
Svoboda, svoboda, kde si sa tu vzala?
Aká ťa to mati takto odchovala?
Jednému sa líškaš, druhého ubíjaš
A na rovné právo sta na smrť zabývaš.
Svoboda, svoboda, pekne maľovaná:
Šnurovaný kožuch, sukňa zašubraná.
V parte pekné kvety, a tvár len tá stará;
Nie je to svoboda, lež iba maškara. 

Informácie projektu Wikisource:

Autor: Viliam Pauliny-Tóth. Názov diela: Vitaj nám, svoboda ... Vydanie: In: Poesie sociální. Praha, 1902. Tiskové družstvo českoslovanské strany sociálně demokratické (časopis »Zář«). s. 229.
Sbierku usporiadal: Antonín Macek. Zdroj: Google Books (prístupné len z USA)

Poézia
Viliam Pauliny-Tóth